
FIU’s initiativpulje

FIU’s initiativpulje støtter initiativer, der gavner FIU’s foreninger og organer, hvis initiativet er medvirkende til at udvikle og forny idrættens vilkår på Frederiksberg.

Der er vide muligheder for at søge støtte i initiativpuljen, og som eksempler kan det bl.a. nævnes, at der er mulighed for at søge støtte til idrætsrekvisitter i forbindelse med nye initiativer, små anlægsudgifter, særlige idrætsaktiviteter, idræt for nye målgrupper, PR/informationsvirksomhed samt ikke mindst nye idrætstiltag.

Det er vigtigt at understrege, at det skal være idéen – det nye initiativ – der skal være det bærende element i ansøgningen.

Der kan ikke søges til igangværende aktiviteter eller årligt tilbagevendende arrangementer.

Der kan godt søges til:
· Nye idrætsinitiativer der ikke er afprøvet i foreningen før

· Rekvisitter der skal benyttes i forbindelse med opstart af nyt initiativ

· Aktiviteter for nye målgrupper i foreningen

· Informationsmateriale i forbindelse med ny aktivitet/et nyt arrangement

· Helt særlige arrangementer der går ud over foreningens normale drift

· Samarbejdsprojekter på tværs af foreningerne, f.eks. i forbindelse med indkøb af større rekvisitter

Der kan IKKE søges til:
· Aflønning

· Fortæring

· Foreningens normale drift

· Samme aktivitet eller projekt i foreningen mere end en gang

Husk følgende før I søger:

Der tildeles ikke ekstra træningstid i forbindelse med afprøvning af et nyt initiativ. Aktiviteterne skal afholdes inden for foreningens normale træningstid.

Såfremt der søges om eksempelvis rekvisitter, skal det på forhånd aftales med den stedlige halinspektør, hvor rekvisitten skal opbevares.

Ligeledes i forbindelse med små anlægsopgaver skal disse på forhånd godkendes af den stedlige halinspektør.

Hvilke oplysninger skal med i ansøgningen:

På FIU’s hjemmeside (www.fiu-frederiksberg.dk) finder I ansøgningsskemaet.

Ansøgningsfrist og procedure:

Der er løbende ansøgning.

Ansøgninger sendes per mail til fiu@fiu-frederiksberg.dk.
Ansøgningerne behandles af initiativpuljeudvalget, der består af FIU’s formand, formanden for økonomiudvalget i FIU, formanden for idrætsudvalget i FIU samt FIU’s to udpegede repræsentanter fra kommunalbestyrelsen.

Resultatet meddeles ansøgeren senest to måneder efter indsendelsen til FIU.

